FC Daugava

FC Daugava ir Latvijas futbola klubs no Daugavpils. 2012. gadā klubs kļuva par Latvijas čempioniem. Pašlaik "FC Daugava" spēlē Latvijas futbola 2. līgas Latgales zonā.

Vēsture 
No 2001. līdz 2007. gadam komanda bija pazīstama ar nosaukumu FC Ditton. Ditton Virslīgā debitēja 2004. gadā, tajā pašā gadā to atstājot. 2006. gadā klubs ar nu jau daudz lielāku budžetu un infrastruktūru Virslīgā atgriezās un ieguva 5. vietu. 2006. gada beigās klubs ieguva jaunus īpašniekus un nomainīja nosaukumu uz "FC Daugava". Tika izmantota 1944. gadā dibinātā Rīgas kluba "Daugava" simbolika, taču citādi Daugavpils komandai nav nekādas saiknes ar Rīgas komandu. 2008. gadā "Daugava" ieguva Latvijas kausu. 2009. gada sākumā globālās finanšu krīzes ietvaros klubs apvienojās ar citu Daugavpils klubu Dinaburg FC. Daugavas nosaukumu saglabāja jauniešu komanda, kas spēlē 1. līgā, kā arī 2008. gada sezonā atklātais Daugavas stadions. 2012. gadā FC "Daugava" pirmo reizi savā pastāvēšanas vēsturē kļuva par Latvijas čempioniem, par četriem punktiem pārspējot Skonto FC un FK Ventspils.

 aizdomās par plaša mēroga krāpšanu tika aizturēts astoņi cilvēki, to skaitā komandas galvenais treneris Ivans Tabanovs, prezidents Jevģēnijs Klopovs, kā arī spēlētāji Aleksandrs Vlasovs un Jevgēņijs Kosmačovs, kas gan pēc divām dienām tika atbrīvoti, bet vēlāk tika diskvalificēti no Latvijas futbola, bet iespējamais organizators, bijušais Dinaburg FC prezidents Oļegs Gavrilovs tika paturēts apcietinājumā.

Pirms 2015. gada sezonas Latvijas Futbola federācijas Licencēšanas komisija FC Daugava nepiešķīra startam Virslīgā nepieciešamo A licenci. Klubs iesniedza apelāciju, tomēr tā tika noraidīta, tādējādi FC Daugava nevarēja šajā sezonā piedalīties Virslīgas čempionātā, tāpēc tā pieteicās 2. līgas Latgales reģiona čempionātam.

Iegūtās vietas Latvijas čempionātā 
  * Neskaitot Virslīgas klubu otrās komandas, kuras 1. līgas čempionātā startēja ārpus konkurences.

Sasniegumi Latvijas kausa izcīņā 
 2014/15 - astotdaļfināls
 2013/14 - pusfināls
 2012/13 - pusfināls
 2011/12 - ceturtdaļfināls
 2010/11 - pusfināls
 2009/10 - astotdaļfināls
 2008 - kausa ieguvēji
 2007 - pusfināls
 2006 - ceturtdaļfināls
 2005 - astotdaļfināls
 2004 - pusfināls
 2003 - ceturtdaļfināls
 2002 - astotdaļfināls

Komandas sastāvs 
Atjaunots

Ievērojami spēlētāji 

 Aleksandrs Isakovs
 Nikolajs Rindjuks
 Artjoms Rudņevs

Komandas galvenie treneri 
  Sergejs Jurans 2006. (janvāris - jūnijs)
  Sergejs Kirjakovs 2006. (jūnijs - septembris)
  Igors Kičigins 2006. (septembris - decembris)
  Sergejs Petrenko 2007. (janvāris - jūnijs)
  Igors Gamula 2007. (jūnijs - novembris)
  Mihails Zemļinskis (2007. gada novembris - 2008. gada augusts)
  Igors Gamula 2008. gada augusts - 2009. gada janvāris (līdz apvienošanās ar Dinaburg FC) - 2009. gada jūnijs
  Kirils Kurbatovs 2009. (jūnijs - decembris)
  Sergejs Pogodins 2010. (janvāris - februāris)
  Aleksandrs Laptevs 2010. (februāris)
  Sergejs Pogodins 2010. (februāris - jūnijs)
  Tamazs Pertija (2010. gada jūnijs - 2011. gada jūlijs)
  Leonīds Nazarenko (2011. gada jūlijs - decembris)
  Ravils Sabitovs (2011. gada decembris - 2012. gads)
  Ivans Tabanovs (2012. gads — 2014. gads)

Atsauces

Ārējās saites 

 Oficiālā tīmekļa vietne 
 Latvijas Futbola federācija

Latvijas futbola klubi
Sports Daugavpilī